(Aangestuur vanaf Gautama Boeddha)
Siddharta Gautama (tussen omstreeks 563 v.C. en 483 v.C. – 483, 411 of 400 v.C.; Sanskrit en Devanagari: सिद्धार्थ गौतम), ook Gautama Boeddha genoem, is die stigter van die Boeddhisme. Hy was ’n welvarende man wat al sy besittings en familie prysgegee het om die idees waarop Boeddhisme gegrond is uit te dra.
Ander name Siddharta Gautama, Shakyamuni
Gebore tussen ca. 563 v.C. tot 483 v.C., Lumbini (tans Nepal)
Oorlede ca. 483 v.C. (op 80) of 411 en 400 v.C., Kusjinagar (tans in Uttar Pradesh, Indië)
Voorganger Kassapa Boeddha
Opvolger Maitreya Boeddha
Gautama het in die 6de eeu v.C. in Noord-Indië, glo tegelykertyd met Mahavira, gewoon. Daar word vertel dat hy grootgemaak is om 'n koning te word en met 'n pragtige prinses getrou het. As 'n jong prins sou sy pa hom teen al die hartseer van die wêreld buite die paleise beskerm, maar op 'n keer het hy uitgeglip en die lyding daarbuite aanskou. Hy het toe sy gesin en lewe van beskerming en groot gerief verlaat om die antwoorde vir hierdie lyding te vind.
Ses jaar lank het hy probeer en misluk, totdat hy onder 'n boom gaan sit en mediteer en sy "verligting" ontvang het. Hy het toe Boeddha geword, wat "die verligte een" beteken.
Volgens die Theravada-Boeddhistiese tradisie is hy die 28ste van die 29 Boeddhas wie se naam bekend is en die 4de van die vyf Boeddhas van die huidige kalpa.
Wikimedia Commons het meer media in die kategorie Siddhartha Gautama.
Ontsluit van "https://af.wikipedia.org/w/index.php?title=Siddhartha_Gautama&oldid=2214847"
Last edited on 23 Junie 2020, at 20:04
Die bladsy is laas op 23 Junie 2020 om 20:04 bygewerk.